Per Ørum Jørgensen (KF), 2006-01-24:
Tak for det.
I Det Konservative Folkeparti er vi meget glade for, at man har taget initiativ til denne debat.
Det er jo et emne, som vedrører os alle, og globalisering behøver jo ikke at være specielt kompliceret.
Det skulle helst ikke koste for mange penge, men det lykkedes da at få et par sider op at køre, og lige pludselig skete der det, at det her firma, der kun havde haft ordrer i Danmark, fik en henvendelse fra de skotske statsbaner om de her mobile cementblandere, som det handlede om.
Det er det ikke mindst for dansk erhvervsliv, hvor vi lige nu er i en overgangsfase fra landbrugssamfund til industrisamfund.
Vi kan se i Østen, at prisen på kommunikation og containertransport rasler ned, og det er to ben, der er med til at bære globaliseringen.
Ikke nok med, at vi lever i en global landsby, vi handler nu også alle sammen i det globale supermarked.
Hver eneste dag kommer der nye produkter ind over grænserne, og det er noget, der udfordrer os alle.
Skal vi så være bange for globaliseringen?
Nej, det har vi absolut ingen grund til her i Danmark.
Vi har virksomheder, som er i stand til at imødekomme den udfordring og opgave, der ligger med globaliseringen.
Nu nævnte jeg før Vestjylland.
Jeg kommer selv fra Herning, hvor vi så syersken, der forsvandt for mange år siden, og det viser, at vi altså er i stand til at løse den udfordring, der ligger.
Men jeg vil så sige, at det altså også kræver noget hjælp fra os politikere.
Det kræver, at vi har de rette uddannelser, at vores unge mennesker ikke kommer ud af folkeskolen uden at kunne læse eller skrive, at vores unge mennesker får sig en ungdomsuddannelse, og at vi får væsentlig flere unge igennem de videregående uddannelser.
Det tror jeg faktisk vi alle er enige om.
Forskellen er bare, at den tidligere regering lod de her ting sejle, så resultatet var, at hver femte elev, der forlod folkeskolen, hverken kunne læse eller skrive.
Det er altså ikke den bedste forudsætning til at imødekomme globaliseringen, skal jeg hilse og sige.
Det er forskellen.
Nu er der kommet faglighed på programmet, flere timer i dansk, flere timer i historie osv., og nu sker der noget på det her område, så vi ikke svigter vore unge mennesker.
Vi har også brug for ildsjælene.
Vi skal tænde ildsjælene her i Danmark, og det er vigtigt, at vi også tager fat her, så vi får skabt så mange innovative virksomheder som muligt.
I den forbindelse vil jeg gerne sige, at der jo med den nye kommunalstruktur ligger et kæmpe potentiale lokalt, regionalt og sammenkoblet med en national indsats til at sikre, at vores virksomheder bliver så innovative, at de kan klare sig endnu bedre på den globale scene.
Så vil jeg godt komme ind på den grønne dagsorden, som forespørgselsstilleren har bragt ind i debatten.
Der er jo ikke noget i det arbejde, der ligger i Globaliseringsrådet, som forhindrer, at man sætter en grøn dagsorden i den forbindelse.
Denne regering har gjort meget.
Allerede i forbindelse med UMTS-forhandlingerne, som vi så for nylig og som også fru Marianne Jelved var inde på, blev der netop afsat 35 mio. kr. til at styrke forskningen i vedvarende energi, og det er da et klart signal om, at det er i den retning, man vil gå.
Det er også en retning, som vi kan blive nødt til at gå i på lang sigt, men jeg kan virkelig ikke se, hvad der skulle forhindre, at det er noget, som inddrages i det arbejde.
Tværtimod, der ligger jo altså meget innovation her.
Så er det ganske interessant også at høre Socialdemokraterne i den her debat hagle løs på regeringen med, at den skærer ned, og at der snart ingen grænser er for de ulykker, der rasler over Danmark.
Det må jo være udtryk for, at Socialdemokraterne ikke selv har et projekt, når de kaster sig over regeringen på den måde.
Jeg synes, at Socialdemokraterne skulle tage at åbne øjnene, kigge ud i samfundet og så være med til at komme med nogle konstruktive bud på, hvordan Danmark kan klare sig i en globaliseret verden.
Det ville klæde Socialdemokraterne.
Vi glæder os utrolig meget til, at vi ser noget konkret og præcist fra Socialdemokratiet om, hvordan den her opgave skal løses.
Hvis det skal være damerne først, så kan jeg da godt gå med til det.